

**НАРОДНО ЧИТАЛИЩЕ „ИЗГРЕВ-1958г. село ДЖИНОТ**

**Село ДЖИНОТ, ул. ГЕОРГИ ДИМИТРОВ № 24 ,Община СТРАЛДЖА, област ЯМБОЛ**

**e-mail:** [chitalste\_izgrev\_djinot@abv.bg](mailto:chitalste_izgrev_djinot@abv.bg)

**Отчет на дейността на народно читалище**

**,,Изгрев-1958”с. Джинот за 2023г.**

Измина още една година от дейността на НЧ”Изгрев”-1958 с.Джинот.

**1.Характеристика на НЧ,,Изгрев-1958”**

Двуетажна сграда със площ 660кв.,зала 1,места 96бр..

**2.Библиотека**

Брой библиотечни единици-4162

Брой регистрирани читатели-56

Брой посещения в библиотеката-283

Брой новопостъпила литература-54

Наличие на интернет връзка-[chitalste\_izgrev\_djinot@gmail.com](mailto:chitalste_izgrev_djinot@gmail.com)

**3.Основни дейности**

**Изпълнения на културния календар**

**Месец януари** бе отбелязан със своите обичай.Първото мероприятие за месец януари са сурвакарчета. Деца от селото обикаляха къщите и сурвакат малки и големи за здраве и берекет.През този месец се провеждат кукерските игри в селото под ръководството на читалището и завършват с тържество. Жените от пенсионерския клуб пресъздадоха обичая „Бабуване”. През този месец кукерската група взе участие в Международен фестивал на маскарадните игри „Сурва 2023” гр.Перник

**Месец февруари** кукерската група взе участие в Международен фестивал „Кукерландия”2023 гр.Ямбол и общински кукерски празник „Елхово 2023” от където се завърнаха с награда. Празника Трифон Зарезан бе отбелязан от любителите на виното.

**Месец март**-. Баба Марта закичи малко и голямо с мартеничка и им пожела здраве и берекет. На 3 март жителите на селото отдадоха почит към загиналите герои на България. През този месец отбелязахме още празника Сирни Заговезни,международният ден на жената ,а по случай първа пролет организирахме пикник за малки и големи. Кукерската група взе участие в общински кукерски празник „Стралджа 2023”.

**Месец април –** Организирахме маратон на четенето по-случай деня на детската книга.Лазарките обходиха всички домове в селото и наричаха за здраве и берекет. Заедно с пенсионерския клуб и децата отбелязахме един от най-големите празници Великден. Организирахме състезание за най-красиво боядисано яйце за децата , a за възрастните за най-вкусен козунак.През този месец отбелязахме в библиотеката деня на книгата.

**Месец май**- през този месец тържествено отбелязахме Деня на славянската писменост и култура заедно с децата на селото. ДТС „Хорце Взехме участие в Традиционен събор на народното творчество "МАРАШ пее' 2023" гр.Стралджа.

**Месец юни**-на 1 юни читалището организира детско тържество за всички малчугани по случай Деня на детето.На 2 юни заедно с жители на селото отдадохме почит към Христо Ботев и загиналите за свободата на България.През този месец пенсионерския клуб откри жътвата в село Джинот с ритуала „Зажънване”. Отбелязахме празника Еньов ден заедно със самодейците към читалището . ДВГ”Весели ноти „ и ПГ „Изгрев” взеха участие в Фолклорни празници „Славееви нощи” гр.Айтос.

**Месец юли-** Начало на „Забавно лято в библиотеката’’за всички деца. . ДВГ”Весели ноти „ и ПГ „Изгрев” взеха участие във Фестивала на Етносите ,багрите и Котленския килим 2023 гр.Котел

**Месец Август**- Едно успешно представяне на ДВГ”Весели ноти” във Фолклорен събор ’’Богородична стъпка” 2023, Старазагорски бани , от кедето се завърнаха със златен медал.

**Месец октомври-** С празничен концерт се отбеляза ,,Празника на тадициите” в село Джинот.

**Месец ноември**-пенсионерския клуб и децата на селото отбелязаха Деня на народните будители.

**Месец декември** – Организира коледно тържество с дядо Коледа за най-малките.Коледарската група в навечерието на Рождество обиколиха къщите в селото и благославяха за здраве и берекет.

**Финансиране**

Собствени приходи

-членски внос-54лв.

**Субсидия**

Държавна субсидия -27680лв.

Изготвил: Председател на НЧ:

/секретар/ / Ю.Маджарова/

К.Иванова